गौरतलब है कि डेल स्टेन ने द. अफ्रीका के लिए अपना आखिरी टेस्ट मैच भारत के खिलाफ केपटाउन में इसी वर्ष जनवरी में खेला था। इस मैच के दौरान वो चोटिल हो गए थे और टेस्ट सीरीज के साथ-साथ भारत के खिलाफ पूरी सीरीज के लिए बाहर हो गए थे। इसके बाद ऑस्ट्रेलिया के खिलाफ भी वो पिछले दो टेस्ट मैचों में नहीं खेल पाए थे। द. अफ्रीका के लिए अब तक 86 टेस्ट मैच खेल चुके स्टेन ने कुल 419 विकेट लिए हैं और 51 रन देकर 7 विकेट उनका सर्वश्रेष्ठ प्रदर्शन है।